Update 3: Advarsel til alle. Frameld jer Modtager flex.
Som man kan se på alle mine andre anmeldelser, så er jeg ikke den kritiske type og jeg køber rigtig mange ting Online. En stor del leveres med postdanmark og jeg har været ganske tilfreds. Jeg har tilmeldt mig Modtager Flex fordi vi har en pakkepostkasse til mindre pakker. Hvad jeg desværre ikke havde læst med småt er at postdanmark frasiger sig et hvert ansvar når pakken er REGISTRERET som afleveret (uagtet om den så er afleveret eller ej). Jeg har ikke før kontaktet postdanmark for at efterlyse en pakke. Det gjorde jeg i dette tilfælde fordi jeg ikke havde modtaget pakken og jeg kunne se på track and trace at den var registreret som afleveret. Jeg var hjemme på det tidspunkt hvorpå pakken blev registreret som afleveret og der var ikke en postmand forbi.

Postdanmarks svar var at det var mit eget ansvar, for den var jo afleveret. Det drejer sig om et bælte til 250 kr. men jeg gruer for hvis det havde været den IPhone jeg bestilte ugen før. Så havde det været knap 3000 kr. Altså: 
- Postmanden lægger den fejlagtigt i forkert postkasse: mit ansvar
- Postmanden beholder pakken selv: mit ansvar
- Pakken bliver fejlagtigt registret som modtager: mit ansvar

Jeg kan godt forstå at postdanmark er nødt til at gøre noget, for der er jo desværre folk som vil forsøge at snyde for at få erstatning for noget som de allerede har fået. Hvis man kigger på min pakke-modtagelses historik (ja, jeg er sikker på at de har de data), så vil man se at jeg aldrig har brokket mig og kun en tåbe vælger at begå noget kriminelt for at få 250 kr. i erstatning.

Som sagt. Modtager flex er postdanmarks mulighed for at fralægge sig et hvert ansvar.

Forslag: Hvis nu modtager flex klistermærket var en stregkode, så kunne medarbejderen scanne koden og på den måde sandsynliggøre at de faktisk har stået ved den rigtige postkasse. Hvis pågældende medarbejder gentagende gange får klager over at de registrerer pakker som afleveret, men at modtagerne ikke får dem, så kan man tage en kammeratlig samtale med medarbejderen. Stregkoden vil også kunne fange om pakken er på vej ned i en forkert postkasse.

Jeg har sat postdanmark ned til karakteren 2. Jeg er stadig glad for alle de pakker jeg har modtaget upåklageligt, jeg synes dog dette er et udtryk for usædvanlig dårlig service. 

Update 2: Gode takter fortsætter
Endnu flere pakke modtaget uden fejl. Stadig 5 stjerner. Dog vil jeg tillade mig at nævne at det nogle gange virker unødvendigt indviklet. Man kan få afleveret som:
- selvhenter på posthuset
- selvhenter i pakkeautomat
- modtager flex med aflevering i skur eller lign
- almindelig modtagelse.

Jeg har netop været ude for at få to pakker samme dag. Den ene var på modtager flex ordning og lå derfor som den skulle hos mig. Den anden var almindelig omdeling og var derfor kommet retur til posthuset. Hmm. Ikke super logisk.

Update 1: konsistent gode leverancer
Jeg har nu fået en del pakker fra post danmark over en længere periode. De har alle været godt håndteret. Jeg har hermed opgraderet fra 4 til 5 stjerner.

Original anmeldelse:
Bruger ofte post danmark. Jeg arbejder mig tættere på 5 stjerner. Jeg synes generelt de gør det godt og jeg er meget tilfreds med de opdateringer man får undervejs ved track and trace.